42 (film)

42 er en amerikansk biografisk dramafilm fra 2013 om baseballspilleren Jackie Robinson. Filmen er skrevet og regissert av Brian Helgeland, og har Chadwick Boseman og Harrison Ford i hovedrollene.

 Om filmen 
Filmen er basert på den sanne historien om den legendariske baseballspilleren Jackie Robinson, som ble nasjonalhelt i USA grunnet sin kamp mot rasisme, samt manageren Branch Rickey, som tok en sjanse og var en av de første som trodde på ham.

Filmen ble ikke vist på kino i Norge.

 Handling 
Satt til 1946. Jackie Robinson (Chadwick Boseman) er en baseballspiller som spiller i Negro League (ligaen for fargede spillere på den tiden) som alltid forsøker å stå opp mot rasisme. Branch Rickey (Harrison Ford) er en lagdirektør i Major League (den beste ligaen) som har en dristig idé. For å nå målet sitt rekrutterer Rickey Robinson for å bryte den usagte fargeregelen i ligaen så han kan bli den første fargede baseballspilleren i Major League noen sinne. Som begge forutså er dette en stor utfordring for Robinson og familien, som må tåle nådeløs rasistisk fiendtlighet på og utenfor banen, både fra spillere og supportere. Jackie prøver så godt han kan å gå imot sin egen natur ved å ikke klage på behandlingen han får, og etterhvert finner han håp og allierte på steder han minst venter det.

 Rolleliste 
 Chadwick Boseman som Jackie Robinson
 Harrison Ford som Branch Rickey
 Nicole Beharie som Rachel Robinson
 Christopher Meloni som Leo Durocher
 Ryan Merriman som Dixie Walker
 Lucas Black som Pee Wee Reese
 Andre Holland som Wendell Smith
 Alan Tudyk som Ben Chapman
 Hamish Linklater som Ralph Branca
 T.R. Knight som Harold Parrott
 John C. McGinley som Red Barber
 Toby Huss som Clyde Sukeforth
 Max Gail som Burt Shotton
 Brad Beyer som Kirby Higbe
 James Pickens jr. som Mr. Brock
 Gino Anthony Pesi som Joe Garagiola
 Brett Cullen som Clay Hopper
 Jesse Luken som Eddie Stanky
 Jamey Holliday som Pete Reiser
 Derek Phillips som Bobby Bragan
 Jamie Ruehling som Spider Jorgensen
 Blake Sanders som Gene Hermanski
 Johnny Knight som Carl Furillo

 Eksterne lenker 



Kategori:Filmer fra 2013
Kategori:Dramafilmer fra USA
Kategori:Biografiske filmer fra USA
Kategori:Filmer basert på virkelige hendelser
Kategori:Engelskspråklige filmer
Kategori:Filmer om rase og rasisme